Tisztelt Intézményvezető Asszony/Úr!

Kedves Kolléga!

Örömmel értesítjük, hogy tapasztalva a 2004-től kezdődően kétévente megrendezett Szegedi Orgonista Találkozók kedvező fogadtatását, az SZTE Zeneművészeti Kar, és a Szegedi Zsinagógáért Alapítvány **2022. augusztus 22-én hétfőn és 23-án kedden** (szükség esetén 24-én szerdán délelőtt is) ismét, immár 10. alkalommal **Orgonista Találkozót** rendez külföldi vendégek részvételével, melyre szeretettel meghívjuk intézményük orgona szakos hallgatóit és oktatóit. Kérjük szíveskedjék engedélyezni és támogatni az érintett növendékek és tanárok részvételét ezen a – tapasztalataink szerint konstruktív – zenei-baráti találkozón.

Jelentkezéseket

A)  zeneművészeti szakgimnáziumi,

B)  zeneművészeti felsőoktatásban tanuló hallgató,

C)  ifjú orgonaművész (tanár)

D)  iskolarendszerű egyéb felsőfokú intézményben, (tanító és tanárképzők, teológiai főiskolák, egyházzenei szakok) orgona tárgyat tanulók,

E) zeneiskolában pályára készülő tanuló

kategóriákban várunk.

A rendelkezésre álló maximális időkeret:

A) és D) kategóriában 25 perc, Bach triószonáta gyors tétel játszása esetén 30 percre bővíthető,

B) kategóriában 30 perc,

C) kategóriában 35 perc,

E) kategóriában 20 perc.

Kérünk egy korcsoportnak megfelelő jelentős Bach és egy romantikus művet, a fennmaradó időben tetszés szerinti műsort játszhatnak. Szakgimnázium 11., 12., 13. osztályában kötelezően kérünk egy Bach triószonáta gyorstételt is.

 **A szereplő diákok felkészítő tanárait várjuk az értékelő bizottságba.**

Az orgonaművek előadására a szegedi Zsinagóga 1903-ban épített, a közelmúltban felújított és 42 regiszteresre kibővített orgonáján kerül sor. A diszpozíciót mellékeljük.

Érkezés és gyakorlás 2022. augusztus 21. (vasárnap).

Gyakorlási lehetőséget egyeztetés alapján korábban is biztosítunk. Az eddigi gyakorlat szerint a szakgimnáziumi tanulók szereplésére és értékelésére a rendezvény első napján, augusztus 22-én hétfőn kerül sor.

A találkozó koordinátora Csanádi László DLA orgonaművész, főisk. tanár.

*Elérhetősége*:  +36-30-618-6982  orgtal.szeged@gmail.com

A találkozó titkára Bednarik Anasztázia DLA orgonaművész, főisk. tanár.

*Elérhetősége*:  +36-30-221-6710  orgtal.szeged@gmail.com

A részvételi díj szereplőknek 8 000.- Ft, tanáraiknak ingyenes.

A befizetéshez a számlaszámot később tudjuk megadni.

Szállást igény alapján kedvezményes áron biztosítunk. Az étkezést egyénileg javasoljuk megoldani, a közelben bőségesen található különböző kategóriájú éttermekben, menzákon.

**Jelentkezési határidő: 2022. május 30. hétfő**

A jelentkezési lapot és a részvételi díj befizetését igazoló dokumentum szkennelt változatát az  orgtal.szeged@gmail.com  email címre kérjük visszaküldeni.

A jelentkezési lapot mellékeltük, illetve innen is letölthető:

<https://bednarikanasztazia.hu/szegedi-orgonista-talalkozo/>

Jó felkészülést és sikeres szereplést kívánva üdvözlettel:

Szeged, 2022. május 8.

A szervezők